चार महिलाएं, जिन्होंने विपरीत परिस्थितियों में बनाई अलग पहचान
जिले में एेसी कई महिलाएं हैं, जिन्होंने विपरित परिस्थितियों में अपने दम कुछ कर दिखाया व समाज में अलग पहचान बनाई है। समाज से लड़कर अपनी अलग पहचान बनाने के कारण आज ये जिले समेत प्रदेश में भी जानी-पहचानी जाती हैं। आज महिला दिवस पर हम जिले की चार महिलाओं की जीवनी लेकर आएं हैं, जिन्होंने विपरित परिस्थितियों से लड़कर जीवन में बहुत कुछ हासिल किया और जो अन्य लोगों के लिए किसी प्रेरणा से कम नहीं है।
दुर्गा ने बीड़ी बनाने वाली महिलाओं को सिखाया कपड़ा बुनना: ग्राम सरंगपाल की दूर्गा देवांगन (28) घर की चारदिवारी तक सीमित थीं। घर में बीड़ी बनाने का काम करती थी। ये काम उन्हें रास नहीं आता था। इसके बाद उन्होंने गांव में बंद पड़ी बुनकर समिती को वापस शुरू कराने में योगदान दिया। खुद जुड़ने के बाद गांव की अन्य बीड़ी बनाने वाली महिलाओं को प्रेरित कर बीड़ी बनाने का काम बंद कराकर कपड़ा बुनने के काम में जोड़ा। दूर्गा वार्ड पंच बनी तथा गांव की समस्याओं को लेकर पंचायत व ग्राम सभा में खुलकर बोलती है। गांव में अवैध रेत उत्खनन के खिलाफ तमाम विरोधों के बावजूद आवाज उठाई। गांव में बंद पड़े नल जल योजना को शुरू कराने संघर्ष कर रही है।
नशा मुक्ति अभियान को आगे बढ़ा रही अनुसूइया
ग्राम कोड़ेजुगा निवासी अनुसूईया सोनवानी (36) शादी के बाद कई साल तक गृहणी की जिम्मेदारी संभाल रही थी। अनुसूइया घर की चारदिवारी में पैक होकर नहीं रहना चाहती थी। वो समाज के लिए कुछ करना चाहती थी और निकल पड़ी अपने मिशन पर। अब घर से बाहर निकल कृषि के साथ गांव के लोगों को शिक्षा से जोड़ने प्रेरक का काम कर रही है। तेज तर्रार होने के कारण प्रेरक संघ कांकेर ब्लाक अध्यक्ष चुनी गई।गायत्री परिवार की कोषाध्यक्ष भी है। गायत्री परिवार से जुड़कर स्वच्छता व नशा मुक्ति अभियान को आगे बढ़ा रही हैं।
नहीं आता था गाड़ी चलाना, आज जाती हैं खाना पहुंचाने
एकता नगर निवासी ललिता पटेल के पति हेमसागर का होटल चलाते हैं। ललिता अपने पति के कंघे से कंघा मिलाते काम करती है। गोविंदपुर स्टेट बैंक के आरसीटी प्रशिक्षण केंद्र में प्रशिक्षार्थियों के लिए दोपहिया में भोजन छोड़ने जाती है। सालभर पहले तक उसे वाहन चलाना नहीं आता था, लेकिन कुछ करने की ललक थी तो उसने मोपेड चलाना सीखा और काम में जुट गई। आज अपने क्षेत्र के लोगों के लिए ये किसी प्रेरणा से कम नहीं हैं।
गांव में नहीं था स्कूल, पैदल चार किमी जाती थी सविता
लट्टीपारा शासकीय कन्या उच्चतर माध्यमिक विद्यालय प्राचार्य सविता पोया ने हिंदी साहित्य में एमए किया है। सविता को पढ़ाई के लिए काफी संघर्ष करना पड़ा। उनके गांव खदरवाही में प्राथमिक स्कूल नहीं था। उस वक्त गांव में स्कूल नहीं होने के कारण उनके गांव की बच्चियां पढ़ती नहीं थी, लेकिन सविता के मन में पढ़ने की ललक इतनी थी की पढ़ने के लिए पैदल चार किमी नरहरपुर जाती थी। पढ़ने की ललक को देखते परिजनों ने बाद में हॉस्टल में दाखिल कराया।
अनुसूईया
कपड़ा बुनती हुई दूर्गा देवांगन।
महिला दिवस विशेष
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva mar_Deva